Apple รายงานตัวเลขรายได้ประจำไตรมาสที่ 4 ปี 2017 ในจีน อยู่ที่กี่พันล้านดอลลาร์
Apple รายงานตัวเลขรายได้ประจำไตรมาสล่าสุดในจีน อยู่ที่ 9.8 พันล้านดอลลาร์ ซึ่งเพิ่มขึ้น 12% เมื่อเทียบกับช่วงเดียวกันของปีที่ผ่านมา เพิ่มจากไตรมาสที่แล้ว 22% แม้ว่าในไตรมาสที่แล้วยอดขายจะลดลง 10% จากช่วงเดียวกันของปีก่อน โดยการทำยอดขายเพิ่มขึ้นจาก iPhone ที่เพิ่งเปิดตัว iPhone 8 บวกกับยอดขายจากเครื่อง Macs และ iPad “เราได้ส่วนแบ่งการตลาดเพิ่มมากขึ้นจากการจำหน่าย iPhone, iMac และ iPad ในส่วนการเติบโตของ iPad เป็นการเติบโตอย่างแข็งแกร่ง และ iPhone ก็เติบโตเป็นตัวเลข 2 หลัก ยังรวมไปถึงลูกค้าที่ย้ายจาก android มาใช้ iPhone จำนวนมาก ที่เพิ่มมากขึ้นจากช่วงเดียวกันของปีที่แล้ว” ทิม คุก CEO ของ Apple กล่าว  แม้จะเป็นการเติบโตในช่วงไตรมาส แต่ก็ยังถือว่าเป็นการเติบโตที่เล็กมาก ๆ เมื่อเทียบกับแบรนด์ต่าง ๆ ของจีน ไม่ว่าจะเป็น Oppo, Vivo และ Xiaomi ซึ่งเป็นแบรนด์ระดับรองลงไปกลับทำยอดขายได้มากมายมหาศาล อีกปัจจัยหนึ่งที่นักวิเคราะห์คาดการณ์ว่าจะทำให้ iPhone เติบโตได้ช้าก็คือ ผู้บริโภคชาวจีนนิยมใช้แอปพลิเคชันอย่าง Wechat ที่ทำหน้าที่ทุก ๆ อย่างในชีวิตประจำวัน แต่ทั้งหมดผ่านการควบคุมดูแลโดยหน่วยงานของรัฐ ซึ่งหากผู้บริโภคใช้ Wechat บน iPhone จะทำให้การเข้าถึงและการดูแลของรัฐทำได้อย่างไม่เต็มที่ เป็นเหตุผลที่หน่วยงานภาครัฐมักจะมีความสัมพันธ์ที่ไม่ดีนัก กับบริษัทเทคโนโลยีจากอเมริกา นักวิเคราะห์คาดการณ์กันว่า การเปิดตัว iPhoneX ในประเทศจีนอาจจะช่วยกระตุ้นยอดขายให้โตขึ้นได้ แต่ด้วยราคาเริ่มต้นที่ 1,000 ดอลลาร์ ก็อาจจะทำให้เติบโตได้ไม่มากเท่าที่ควร และหากคุณชอบใน Content ที่ทาง CEO Blog ได้นำเสนอ ในเร็ว ๆ นี้ ทาง CEO Blog ของเรานั้น กำลังจะมีโปรเจค CEO Premium Content ซึ่งเป็น Content ด้านการค้าปลีกออนไลน์ แบบพรีเมี่ยม ที่หาอ่านไม่ได้บน Blog ปกติของ CEO Blog โดยจะเปิดรับสมัครสมาชิกพรีเมี่ยมในเร็ว ๆ นี้ หากคุณไม่อยากพลาด Content ระดับ Premium สามารถลงทะเบียนเพื่อรับแจ้งข่าวสารได้ที่นี่ก่อนใครเลยครับ รับรองได้เลยว่ามันเป็น Content ระดับพรีเมี่ยมในราคาที่คุ้มสุด ๆ อย่างแน่นอน >>> ลงทะเบียนรับข่าวสารที่นี่ก่อนใคร Resources: techcrunch.com
www.cnbc.com techcrunch.com www.cnbc.com
Apple รายงานตัวเลขรายได้ประจำไตรมาสที่ 4 ปี 2017 ในจีน อยู่ที่ 9.8 พันล้านดอลลาร์ ซึ่งเพิ่มขึ้น 12% เมื่อเทียบกับไตรมาสที่ 4 ปี 2016 โดยการทำยอดขายเพิ่มขึ้นจาก iPhone ที่เปิดตัว iPhone 8 บวกกับยอดขายจากเครื่อง Macs และ iPad